
Uz 01.07.2022.	Nr.  1-132/4704
Vides aizsardzības un 
reģionālās attīstības ministrijai
	
	Par Ministru prezidenta 2022. gada 15. jūnija rezolūcijā Nr. 7.8.5./2022-DOC-1391-1708 doto uzdevumu



Tieslietu ministrija ir izskatījusi Vides aizsardzības un reģionālās attīstības ministrijas sagatavoto Ministru kabineta noteikumu projektu "Grozījumi Ministru kabineta 2022. gada 19. aprīļa noteikumos Nr. 248 "Kārtība, kādā izmanto gadskārtējā valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei"" (turpmāk – projekts) un atbalsta projekta tālāku virzību, izsakot šādus iebildumus.
· 1. Norādām, ka projekta 1. punktā ietvertā Ministru kabineta 2022. gada 19. aprīļa noteikumu Nr. 248 "Kārtība, kādā izmanto gadskārtējā valsts budžeta likumā paredzēto apropriāciju valsts un pašvaldību vienoto klientu apkalpošanas centru tīkla izveidei, uzturēšanai un publisko pakalpojumu sistēmas pilnveidei" (turpmāk – Noteikumi Nr. 248) III.1 nodaļas nosaukums paredz, ka šajā nodaļā tiek noteikta apropriāciju piešķiršanas un aprēķināšanas kārtība valsts un pašvaldības vienotā klientu apkalpošanas centra koordinācijas punkta (turpmāk – koordinācijas centrs) izveidei un uzturēšanai, taču tajā ietvertais regulējums faktiski attiecināms vienīgi uz koordinācijas centra izveidi. Ievērojot minēto, lūdzam atbilstoši precizēt projektu.
· 2. Tiesiskās noteiktības nolūkā lūdzam papildināt projekta 1. punktā ietverto Noteikumu Nr. 248 17.3 apakšpunktu ar atsauci uz šo noteikumu 27.1 apakšpunktu. 
3. Norādām, ka vārdkopas "Valsts kases epakalpojumu ePārskati" saīsinājums noteikts Noteikumu Nr. 248 28. punktā. Ievērojot minēto, lūdzam papildināt projektu ar grozījumu, kas paredz Noteikumu Nr. 248 28. punktā aizstāt vārdus "Valsts kases e-pakalpojumu ePārskati (turpmāk – ePārskati)" ar vārdu "ePārskatus".
4. Informējam, ka atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – Noteikumi Nr. 108) 2.2. apakšpunktam normatīvā akta projektu raksta, cita starpā, ievērojot valsts valodas literārās un gramatiskās normas. Ievērojot minēto, lūdzam redakcionāli precizēt projekta 1. punktā ietvertā Noteikumu Nr. 248 17.3 punkta redakciju.
5. Tieslietu ministrijas ieskatā, projekta 1. punktā ietvertajā Noteikumu Nr. 248 17.4 apakšpunktā noteiktie izdevumi atbilst koordinācijas punkta uzturēšanas, nevis izveidošanas izdevumiem. Proti, nav skaidrs, kā, piemēram, nekustamā īpašuma apsaimniekošana un noma vai darbinieku atlīdzība varētu tikt attiecināta uz koordinācijas punkta izveidošanu, ja no minēto izdevumu būtības izriet, ka tie tiek veikti regulāri. Ievērojot minēto, lūdzam atbilstoši precizēt projekta 1. punktā ietvertā Noteikumu Nr. 248 17.4 apakšpunktu. 
6. Lūdzam precizēt projekta 1. punktā ietverto Noteikumu Nr. 248 17.41. apakšpunktu atbilstoši šajā punktā ietvertā Noteikumu Nr. 248 17.4 apakšpunkta ievaddaļas gramatiskajai izteiksmei.
7. No Valsts un pašvaldību institūciju amatpersonu un darbinieku atlīdzības likuma 3. panta pirmās daļas izriet, ka valsts un pašvaldību institūciju amatpersonu un darbinieku darba samaksu (mēnešalga, piemaksas, prēmijas un naudas balvas), sociālās garantijas (pabalsti, kompensācijas, apdrošināšana un Valsts un pašvaldību institūciju amatpersonu un darbinieku atlīdzības likumā noteikto izdevumu segšana) un atvaļinājumi tiek apzīmēti ar terminu "atlīdzība". Informējam, ka atbilstoši Noteikumu Nr. 108 2.2. apakšpunktam normatīvā akta projekta tekstu raksta, cita starpā, ievērojot juridisko terminoloģiju. Ievērojot minēto, lūdzam precizēt projekta 1. punktā ietverto Noteikumu Nr. 248 17.46. apakšpunktu atbilstoši Valsts un pašvaldību institūciju amatpersonu un darbinieku atlīdzības likuma 3. panta pirmajā daļā noteiktajam. 
8. Informējam, ka atbilstoši Noteikumu Nr. 108 2.2. apakšpunktam normatīvā akta projektu raksta, cita starpā, ievērojot valsts valodas literārās un gramatiskās normas. Ievērojot minēto, lūdzam redakcionāli precizēt projekta 3. punktā ietverto Noteikumu Nr. 248 27.1 punktu.
9. Lūdzam papildināt projekta 4. punktā ietverto Noteikumu Nr. 248 28. punktu ar atsauci uz šo noteikumu 27.1 punktu.
10. Lūdzam papildināt projekta anotācijas 2.1. sadaļu ar informāciju par to, kādā veidā projektā ietvertais tiesiskais regulējums ietekmē pašvaldības, vienlaikus vērtējot nepieciešamību norādīt informāciju par projekta tiesiskā regulējuma ietekmi uz Ukrainas civiliedzīvotāju atbalsta likuma 1.1 pantā minētajām personām.
11. Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 49. punkts noteic, ka, ja projektā ir paredzēta turpmākā rīcība saistībā ar projektā minēto jautājumu risināšanu vai nozares politikas ietekmes izvērtēšanu, attiecīgos uzdevumus ietver Ministru kabineta sēdes protokollēmuma projektā. Ievērojot minēto, lūdzam papildināt projektu ar Ministru kabineta sēdes protokollēmuma projektu atbilstoši iecerētajam regulējumam. 
Papildus informējam, ka Tieslietu ministrija ir izskatījusi Vides aizsardzības un reģionālās attīstības ministrijas sagatavoto Ministru kabineta rīkojuma projektu "Grozījums Ministru kabineta 2022. gada 3. maija rīkojumā Nr. 307 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""" (turpmāk – rīkojuma projekts) un atbalsta rīkojuma projekta tālāku virzību, izsakot šādu iebildumu. 
Vēršam uzmanību, ka no rīkojuma projekta anotācijas izriet, ka ar rīkojuma projektu iecerēts "Rīgas valstspilsētai kompensēt radušos izdevumus par martu un aprīli saistībā ar Rīgas atbalsta centru", savukārt rīkojuma projekts neparedz noteiktu periodu, par kuru tiek segtas Rīgas atbalsta centra izveidošanas un darbības nodrošināšanas izmaksas. Ievērojot minēto, lūdzam precizēt rīkojuma projektu atbilstoši iecerētajam tiesiskajam regulējumam, nepieciešamības gadījumā precizējot rīkojuma projekta anotāciju. 
Vienlaikus izsakām šādus priekšlikumus.
1. Tiesiskās noteiktības nolūkā lūdzam precizēt rīkojuma projekta 1. punktā ietverto Ministru kabineta 2022. gada 3. maija rīkojuma Nr. 307 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" 1.1 punktā minēto koordinācijas punkta nosaukumu atbilstoši Ukrainas civiliedzīvotāju atbalsta likuma 2. panta trešajā daļā noteiktajam.
2. Lūdzam papildināt rīkojuma projekta anotācijas 2.1. sadaļu ar informāciju par rīkojuma projekta ietekmi uz Rīgas valstspilsētas pašvaldību. 

